open-index/open-wikipedia-markdown huggingface dataset:
การดลใจนักบุญมัทธิว (การาวัจโจ)

**การดลใจนักบุญมัทธิว** () เป็นภาพเขียนสีน้ำมันที่เขียนโดยการาวัจโจจิตรกรสมัยบาโรกคนสำคัญชาวอิตาลีที่ตั้งอยู่ภายในชาเปลคอนทราเรลลิในโบสถ์ซันลุยจีเดย์ฟรันเชซีในกรุงโรมในประเทศอิตาลี หลังจากเสียชีวิตไปแล้วคาร์ดินัลชาวฝรั่งเศสขื่อแม็ทธิว ควงแทรล (Matthieu Cointrel) หรือ “มัตเตโอ คอนทราเรลลิ” ในภาษาอิตาลีก็ทิ้งมรดกไว้โดยระบุว่าให้ใช้ในการตกแต่งชาเปลในหัวเรื่องของชื่อของท่าน (มัตเตโอ=มัทธิว)

ภาพ “การดลใจนักบุญมัทธิว” เขียนราวระหว่างปี ค.ศ. 1602 เป็นภาพเขียนภาพที่สามที่การาวัจโจเขียนให้กับโบสถ์ซันลุยจีเดย์ฟรันเชซีและเป็นภาพสำหรับฉากแท่นบูชาภายในชาเปล อีกสองภาพก็ได้แก่ “พระเยซูทรงเรียกนักบุญมัทธิว” และ “การเป็นมรณสักขีของนักบุญมัทธิว”

สัญญาจ้าง (ซึ่งตามตัวหนังสือแล้วมาจากคาร์ดินัลฟรันเชสโก มาเรีย เดล มอนเตผู้เป็นผู้อุปถัมภ์ของการาวัจโจเองไม่ใช่จากโบสถ์) การเขียนภาพนี้ไม่ใช่สิ่งที่ทำง่ายสำหรับการาวัจโจและอย่างน้อยสองในสามภาพก็ต้องเขียนใหม่เพื่อให้เป็นที่ยอมรับโดยคาร์ดินัลเดล มอนเตผู้จ้าง แต่ภาพแรกที่เขียนถูกทำลายระหว่างสงครามโลกครั้งที่สอง ฉะนั้นจึงเหลือแต่เพียงภาพขาวดำเท่านั้นที่ใช้ในการเปรียบเทียบกับภาพอื่นได้ การเขียนครั้งแรกทูตสวรรค์ข้ามาในช่องว่างของภาพเดียวกับช่องว่างของนักบุญมัทธิว และดูเหมือนจะพัวพันด้วยท่าทางที่ยั่วยวนอารมณ์มากกว่าจะเป็นการแสดงการดลใจจากทูตสวรรค์ ภาพที่ถูกปฏิเสธนี้อาจจะเปรียบได้กับภาพ “พักระหว่างหนีไปอียิปต์” ที่คาราวัจโจเขียนก่อนหน้านั้น

ภาพ “การดลใจนักบุญมัทธิว” เป็นภาพที่เขียนสำหรับเป็นฉากแท่นบูชาของชาเปลส่วนตัว ทูตสวรรค์ในภาพห่อตัวด้วยผ้าผืนที่เป็นริ้วลอยตัวม้วนลงมา นักบุญมัทธิวเอนตัวไปข้างหน้าแสดงความรู้สึกบนไบหน้าถึงความฉงนและความไม่แน่ใจขณะที่ทูตสวรรค์มาดลใจถึงงานที่นักบุญจะเขียนเป็นพระวรสารอันสำคัญ การาวัจโจใช้สีมืดทั้งภาพยกเว้นตัวแบบสองตัวที่สำคัญในภาพ นักบุญมัทธิวดูเหมือนจะรีบวิ่งไปยังโต๊ะเขียนหนังสือจนทำให้ม้านั่งเอียงเกือบล้มออกไปนอกกรอบมายังบริเวณของผู้ชมภาพ

ลักษณะการเขียนของคาราวัจโจแตกต่างจากจิตรกรร่วมสมัยเช่นอันนิบาเล คารัคชีเป็นอันมากจนไม่สามารถเปรียบเทียบกันได้ ฉะนั้นถ้าจะเปรียบเทียบภาพเขียนนี้ก็จะต้องเปรียบเทียบกับภาพเขียนของจิโอวานนี ลานฟรังโก (Giovanni Lanfranco) ผู้เป็นลูกศิษย์ ที่ปัจจุบันอยู่ที่ปิอาเช็นซาและภาพเขียนหัวข้อที่คล้ายคลึงกันโดยแรมบรังด์

## อ้างอิง

## ดูเพิ่ม
* การาวัจโจ
* มัทธิวผู้นิพนธ์พระวรสาร

หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1600
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับนักบุญ
เดอะซูพรีมส์

**เดอะซูพรีมส์** () เป็นวงนักร้องหญิงล้วนอเมริกัน เป็นศิลปินแรกของค่ายโมทาวน์ ตั้งแต่ทศวรรษ 1960 ก่อตั้งครั้งแรกในชื่อ **เดอะพริเมตส์** ในเมืองดีทรอยต์ รัฐมิชิแกน สหรัฐอเมริกา ใน ค.ศ. 1959 บทเพลงของวงที่เป็นที่รู้จักดี มีในแนวเพลงดู-ว็อป ป็อป โซล เพลงละครบรอดเวย์ ไซเคเดลิกโซล และดิสโก้ พวกเธอถือเป็นศิลปินที่ประสบความสำเร็จมากที่สุดของค่ายโมทาวน์ กับซิงเกิลฮิตอันดับ 1 ถึง 12 ซิงเกิลบนชาร์ตบิลบอร์ดฮอต 100 โดยเพลงฮิตส่วนมากเขียนและมีโปรดิวเซอร์เป็น ทีมและนักเขียนหลักของโมทาวน์ที่ชื่อ Holland-Dozier-Holland ในช่วงจุดสูงสุดของวงในช่วงกลางทศวรรษ 1960 เดอะซูพรีมส์ถือเป็นคู่แข่งสำคัญของวงเดอะบีทเทิลส์ ในความนิยมทั่วโลก และประสบความสำเร็จเปิดทางให้กับเพลงแนวแอฟริกัน-อเมริกัน อาร์แอนด์บี และนักดนตรีให้ประสบความสำเร็จในกระแสหลัก

สมาชิกยุคก่อตั้งวงประกอบด้วย ฟลอเรนซ์ บัลลาด, แมรี วิลสัน, ไดอาน่า รอส และเบตตี แม็กโกล์น ทั้งสี่คนเติบโตในย่าน Brewster-Douglass ในดีทรอยต์ โดยก่อตั้งวงในชื่อเดอะพริเมตส์ วงเสริมให้กับเดอะไพรมส์ (กับพอล วิลเลียมส์และเอดดี เคนดริกส์ ที่ก่อตั้งวงเดอะเทมเทชันส์) ต่อมาบาร์บารา มาร์ตินมาแทนที่ แม็กโกล์น ในปี 1960 และทางวงได้เซ็นสัญญากับโมทาวน์และเปลี่ยนชื่อในปีนี้ว่า เดอะซูพรีมส์ ต่อมามาร์ตินได้ออกจากวงช่วงต้นปี 1962 จนรอส, บัลลาด และวิลสัน ก็ยังคงวงในฐานะศิลปินกลุ่มสามคน

ช่วงกลางคริสต์ทศวรรษที่ 1960 เดอะซูพรีมส์ประสบความสำเร็จในกระแสนิยมอย่างมาก ด้วยรอสเป็นนักร้องนำของวง ใน ค.ศ. 1967 เบอร์รี กอร์ดี ประธานของค่ายโมทาวน์ได้เปลี่ยนชื่อวงมาเป็น **ไดอาน่า รอสแอนด์เดอะซูพรีมส์** และมีซินดี เบิร์ดซองมาแทนบัลลาดแทน รอสออกไปทำงานเป็นนักร้องเดี่ยวในปี 1970 และต่อมาวงก็มี Jean Terrell มาแทน จากจุดนี้วงได้เปลี่ยนชื่อกลับมาเป็นเดอะซูพรีมส์อีกครั้ง หลังจากนั้นใน ค.ศ. 1972 สมาชิกของวงก็ได้เปลี่ยนแปลงอยู่บ่อยครั้ง โดยมี ลินดา ลอเรนซ์, เชอร์รี เพย์น และซูเซย์ กรีน ต่างเป็นสมาชิกของกลุ่มในช่วงระหว่างกลางคริสต์ทศวรรษที่ 1970 จนเดอะซูพรีมส์ก็ได้ยุบวงในที่สุดในปี ค.ศ. 1977 หลังจากก่อตั้งวงมา 18 ปี

## อ้างอิง

หมวดหมู่:กลุ่มดนตรีโซลสัญชาติอเมริกัน
หมวดหมู่:เกิร์ลกรุปสหรัฐอเมริกา
หมวดหมู่:ศิลปินสังกัดโมทาวน์เรเคิดส์
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2502
มหาวิหารคาทอลิก

**มหาวิหาร** () คำว่า “basilica” มาจากภาษากรีก “Stoa Basileios” ที่เดิมใช้ในการบรรยายสิ่งก่อสร้างสาธารณะในโรมโบราณ (เช่นในกรีซที่ส่วนใหญ่เป็นสิ่งก่อสร้างที่ใช้ในการศาล) ที่มักจะตั้งอยู่ในจัตุรัส (Roman forum) ของเมืองโรมัน ในเมืองกรีกมหาวิหารสาธารณะเริ่มสร้างกันราวสองร้อยปีก่อนคริสต์ศักราช

นอกจากนั้น “มหาวิหาร” ก็ยังมีความหมายทางศาสนา ซากมหาวิหารตั้งแต่คริสต์ศตวรรษที่ 1 ก็มีการพบมหาวิหารนีโอไพธากอเรียนที่ปอร์ตามัจโจเร (Porta Maggiore) ในปี ค.ศ. 1915 ที่ยังมีปูนปั้นตกแต่งภายในเหลืออยู่บ้างแต่การตีความหมายยังคงเป็นที่ถกเถียงกันอยู่ แผนผังของมหาวิหารของศาสนาคริสต์จากคริสต์ศตวรรษที่ 4 มีลักษณะคล้ายคลึงกับมหาวิหารนีโอไพธากอเรียนของคริสต์ศตวรรษที่ 1 ที่มีทางเดินกลางสามทางและมุขตะวันออก

หลังจากการล่มสลายของจักรวรรดิโรมัน ความหมายของคำว่า “มหาวิหาร” ก็หมายถึงโบสถ์ขนาดใหญ่ที่มีความสำคัญและได้รับการยกสถานะให้เป็น “**มหาวิหาร**” โดยพระสันตะปาปา ฉะนั้นคำว่า “มหาวิหาร” จึงมีทั้งความหมายในทางลักษณะทางสถาปัตยกรรมและเป็นมหาวิหารในคริสตจักรโรมันคาทอลิก

## ประเภท
### มหาวิหารเอก
[thumb|240px|[มหาวิหารนักบุญเปโตรในนครรัฐวาติกัน เป็นหนึ่งในสี่มหาวิหารเอกของคริสตจักรโรมันคาทอลิก]]
มหาวิหารเอก (ละติน: *Basilica maior*) เป็นโบสถ์ที่ยิ่งใหญ่ที่สุดสี่แห่งของคริสตจักรโรมันคาทอลิก ทั้งหมดมีสถานะเป็นมหาวิหารในพระสันตะปาปา (Papal basilica) ได้แก่:
* อัครมหาวิหารนักบุญยอห์น ลาเตรัน เป็นที่ตั้งของแท่นอาสนะของมุขนายกแห่งกรุงโรม ซึ่งก็คือองค์พระสันตะปาปา
* มหาวิหารนักบุญเปโตร หรือเรียกมหาวิหารวาติกัน เป็นโบสถ์แสวงบุญหลักของคริสต์ชน ถูกสร้างครอบสุสานของนักบุญเปโตร
* มหาวิหารซันตามาเรียมัจโจเร หรือเรียกมหาวิหารออสเทียเนื่องจากตั้งอยู่บนถนนสายมุ่งหน้าเมืองออสเทีย (Ostia) ถูกสร้างครอบสุสานของนักบุญเปาโลอัครทูต
* มหาวิหารนักบุญเปาโลนอกกำแพง หรือเรียกมหาวิหารลิเบริอัน เนื่องจากสร้างขึ้นเพื่ออุทิศสมเด็จพระสันตะปาปาลิเบริอุส

### มหาวิหารรอง
[thumb|240px|[มหาวิหารนักบุญฟรังซิสแห่งอัสซีซี เป็นหนึ่งในสามมหาวิหารรองที่ได้รับสถานะพิเศษเป็นมหาวิหารในพระสันตะปาปา]]
มหาวิหารรอง (ละติน: *Basilica minor*) เป็นโบสถ์ที่ได้รับการยกย่องโดยพระสันตะปาปาเป็นพิเศษ มีอยู่ทั้งหมด 1,757 แห่งทั่วโลก (ณ ธันวาคม 2017) ในจำนวนนี้มีสามแห่งที่มีสถานะเป็นมหาวิหารในพระสันตะปาปา (Papal basilica) ได้แก่:
* มหาวิหารซันลอเรนโซนอกกำแพง
* มหาวิหารนักบุญฟรังซิสแห่งอัสซีซี
* มหาวิหารซันตามาเรียแห่งอัสซีซี

## ดูเพิ่ม
* คริสต์ศาสนสถาน 
* สถาปัตยกรรมการก่อสร้างมหาวิหารในยุโรปตะวันตก
* ส่วนประกอบของคริสต์ศาสนสถาน 
* แผนผังมหาวิหาร (ผังแสดงส่วนประกอบต่าง ๆ ของโบสถ์)

## แหล่งข้อมูลอื่น

*พจนานุกรมศัพท์สถาปัตยกรรมคริสต์ศาสนา 

*
HRP-4C

หุ่นยนต์ **HRP-4C** เป็นหุ่นยนต์ฮิวแมนนอยด์ที่พัฒนาโดย National Institute of Advanced Industrial Science and Technology หรือ AIST ของญี่ปุ่น เปิดตัวเมื่อวันที่ 16 มีนาคม พ.ศ. 2552  หุ่นยนต์ตัวนี้มีความสูง 158 เซนติเมตร น้ำหนัก 43 กิโลกรัม (รวมแบตเตอรี่) โดยรูปร่างและข้อต่อต่างๆได้รับการออกแบบโดยยึดจากฐานข้อมูลรูปร่างของชาวญี่ปุ่นในระหว่างปี พ.ศ. 2540-2541 มีความสามารถทั้งการรู้จำเสียงและการสังเคราะห์เสียง

## See also
* หุ่นยนต์ฮิวแมนนอยด์
* หุ่นยนต์อัตโนมัติ
* อาซิโม

## References

## อ้างอิง

## External links
* the National Institute of Advanced Industrial Science and Technology's page on the HRP-4C (Japanese)
* General Robotix,Inc(English)
* features and cost 

หมวดหมู่:หุ่นยนต์
ทางหลวงแผ่นดินหมายเลข 344

**ทางหลวงแผ่นดินหมายเลข 344 สายชลบุรี–แกลง** เป็นถนนที่ก่อสร้างขึ้นเพื่อย่นระยะทางจากจังหวัดชลบุรีไปสู่จังหวัดจันทบุรีและจังหวัดตราด โดยไม่ผ่านตัวเมืองระยอง เป็นถนนผิวจราจรแอสฟัลต์คอนกรีตสลับกับผิวจราจรคอนกรีตเสริมเหล็กขนาด 6 ช่องจราจรตั้งแต่อำเภอเมืองชลบุรีถึงหลัก กม.ที่ 25 (เลยแยกหนองชากมาประมาณ 2.5 กิโลเมตร) และถนนผิวจราจรแอสฟัลต์คอนกรีตขนาด 4 ช่องจราจรในช่วงที่เหลือจนถึงอำเภอแกลง เริ่มต้นจากถนนสุขุมวิท อำเภอเมืองชลบุรี ผ่านถนนเลี่ยงเมืองชลบุรี ถนนกรุงเทพฯ-ชลบุรี ทางแยกบ้านบึงพัฒนา (แยกเอ็ม 16) อำเภอบ้านบึง ทางแยกหนองปรือ และอำเภอหนองใหญ่ เข้าเขตจังหวัดระยอง ผ่านอำเภอวังจันทร์ สิ้นสุดที่ถนนสุขุมวิทบริเวณทางแยกภิบาลพัฒนา (แยกแกลง) อำเภอแกลง จังหวัดระยอง รวมระยะทาง 102.181 กิโลเมตร โดยเป็นเส้นทางในความรับผิดชอบของแขวงทางหลวงชลบุรีที่ 1 และ แขวงทางหลวงระยอง

ทางหลวงสายนี้เป็นส่วนต่อขยายจากทางหลวงสายชลบุรี–บ้านบึงที่มีอยู่เดิม สันนิษฐานว่าเริ่มต้นขึ้นเมื่อปี พ.ศ. 2521 อันเนื่องมาจากการออกพระราชกฤษฎีกากำหนดแนวทางหลวงที่จะสร้างทางหลวงสายบ้านบึง–แกลง ในสมัยรัฐบาลพลเอก เกรียงศักดิ์ ชมะนันทน์ นายกรัฐมนตรี ซึ่งต่อมาในประกาศกระทรวงคมนาคม กำหนดให้ทางหลวงจังหวัดสายนี้เป็นทางหลวงที่มีความจำเป็นต้องสร้างโดยเร่งด่วน ปัจจุบันทางหลวงเส้นนี้เป็นถนนสายหลักสายหนึ่งที่ใช้เพื่อขนส่งผลผลิตทางการเกษตรทางภาคตะวันออก เนื่องจากอยู่นอกเขตนิคมอุตสาหกรรม

ช่วงตั้งแต่แยกบ้านสวนถึงแยกบายพาสชลบุรี - บ้านบึง เป็นถนนท้องถิ่นมีชื่อว่า ถนนเศรษฐกิจ

## รายชื่อทางแยก

## ทางหลวงที่เกี่ยวข้อง
### ถนนชลบุรี-บ้านบึง

### ถนนเข้าหมู่บ้านหนองชาก

## ระเบียงภาพ

ไฟล์:Chum Saeng, Wang Chan District, Rayong 21210, Thailand - panoramio (1).jpg|ทางหลวงแผ่นดินหมายเลข 344 ในอำเภอวังจันทร์ จังหวัดระยอง
ไฟล์:Thailand Highway 344 (3).jpg|สะพานข้ามแยกหนองปรือ ซึ่งตัดกับทางหลวงแผ่นดินหมายเลข 331
ไฟล์:Thailand Highway 344 (4).jpg|ป้ายแสดงหมายเลขสายทาง ในอำเภอบ้านบึง


## อ้างอิง

## แหล่งข้อมูลอื่น
* ระบบสารสนเทศโครงข่ายทางหลวง  กรมทางหลวง กระทรวงคมนาคม

344
3-344
หมวดหมู่:ถนนในจังหวัดชลบุรี
หมวดหมู่:ถนนในจังหวัดระยอง
หมวดหมู่:สิ่งก่อสร้างตั้งแต่ พ.ศ. 2521
รายชื่อตอนหนังสือการ์ตูนคนลึกไขปริศนาลับ

thumb|หน้าปก คนลึกไขปริศนาลับ เล่มแรก ภาษาไทย
เซบัสเตียน มิวเซลเลียน
ตัวละครจากหนังสือการตูนmangaเรื่อง*[[คนลึกไขปริศนาลับ]]*โดยการเขียนของ ยานะ โทโบโซYana Toboso และทีมSquare Enix's *[[Monthly GFantasy]]* โดยตีพิมพ์ครั้งแรกในเดือนตุลาคม 25548 โดยในประเทศไทยนั้นได้มีสำนักพิมพ์ สยามอินเตอร์ คอมมิก จัดจำหน่ายในประเทศแล้วตั้งแต่เล่มที่ 1-3 
__TOC__

## เล่มที่วางจำหน่ายในญี่ปุ่น
โดยในฉบับญี่ปุ่นนั้นได้วางจำหน่ายถึงเล่มที่ 6 แล้ว

## เล่มที่วางจำหน่ายในไทย
ในประเทศไทยได้มีการวางจำหน่ายถึงเล่มที่ 4 แล้ว

## อ้างอิง

คนลึกไขปริศนาลับ
ถนนศุขประยูร

**ถนนศุขประยูร** หรือ ** ทางหลวงแผ่นดินหมายเลข 315 สายฉะเชิงเทรา - ชลบุรี** เป็นถนนแอสฟัลต์คอนกรีต เริ่มจากทางแยกคอมเพล็กซ์ (ทางแยกกองพลทหารราบที่ 11) อำเภอเมืองฉะเชิงเทรา จังหวัดฉะเชิงเทรา ไปทางทิศตะวันออกเฉียงใต้ เข้าเขตอำเภอพนัสนิคม จังหวัดชลบุรี เลี้ยวขวาที่ทางแยกพนัสนิคม ไปทางทิศตะวันตก เข้าสู่พื้นที่อำเภอพานทองและอำเภอเมืองชลบุรี และไปบรรจบถนนสุขุมวิทที่ทางแยกเฉลิมไทย ช่วงจากทางแยกคอมเพล็กซ์ถึงอำเภอพนัสนิคมมีขนาด 4 ช่องจราจร (ยกเว้นช่วงลอดใต้สะพานข้ามทางรถไฟสายตะวันออก มีขนาด 2 ช่องจราจร) ระยะทาง 25 กิโลเมตร และช่วงจากอำเภอพนัสนิคมถึงปลายทางมีขนาด 4 ช่องจราจร ระยะทาง 22 กิโลเมตร รวมทั้งหมด 47 กิโลเมตร ช่วงที่เป็นทางหลวงแผ่นดินอยู่ในความดูแลของแขวงการทางฉะเชิงเทราและแขวงการทางชลบุรี สำนักทางหลวงที่ 12 (ชลบุรี)

ถนนศุขประยูรเดิมมีชื่อเรียกว่า "ทางหลวงแผ่นดินสายฉะเชิงเทรา พนัสนิคม-ชลบุรี" ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่หลวงสัมฤทธิวิศวกรรม (โกศล ศุขประยูร) นายช่างผู้ควบคุมการก่อสร้าง แต่เดิมถนนศุขประยูรมีจุดเริ่มต้นเส้นทางตั้งแต่สะพานฉะเชิงเทราไปจนถึงจุดเริ่มต้นปัจจุบันคือทางแยกกองพลทหารราบที่ 11 แต่ถูกแบ่งแนวเส้นทางใหม่ตามระบบหมายเลขทางหลวง เส้นทางบางส่วนจึงถูกแบ่งไปใช้งานเป็นหมายเลขทางหลวง 304

## รายชื่อทางแยก

## หมายเหตุ


## อ้างอิง

* ระบบสารสนเทศโครงข่ายทางหลวง 

315
3-315
ศุขประยูร
ศุขประยูร
หมวดหมู่:สถานที่ที่ตั้งชื่อตามนามของบุคคลสำคัญของไทย
รายชื่อตอนอะนิเมะของคนลึกไขปริศนาลับ

[thumb|หน้าปก DVD แผ่นแรกของทาง[Aniplex; มีตัวละคร เซบาสเตียน (left) and Ciel Phantomhive (right)]]

## ตอนที่ออกอากาศ

## อ้างอิง
;General
*

;Specific

## ลิงก์อื่นๆ
*Official website 

คนลึกไขปริศนาลับ
การบริหารความถี่วิทยุ

**การบริหารความถี่วิทยุ** หรือ **การบริหารคลื่นความถี่** () หมายถึง การบริหารจัดการและการกำกับดูแลการใช้ความถี่วิทยุซึ่งเป็นทรัพยากรที่มีจำกัด เพื่อให้เกิดประโยชน์สูงสุดต่อประชาคม หรือประเทศชาติ โดยต้องให้มีความสมดุลของการกำกับดูแล การแข่งขันโดยเสรี และการแปรรูปจากกิจการของรัฐไปเป็นเอกชน (privatisation) **การบริหารความถี่วิทยุ** จึงต้องอาศัยหลักวิศวกรรมศาสตร์ รัฐประศาสนศาสตร์ นิติศาสตร์ และเศรษฐศาสตร์ ในการบริหารจัดการ

ในระดับประเทศ **การบริหารความถี่วิทยุ**เป็นหน้าที่ของรัฐ และมักมีขอบข่าย ดังนี้
* การวางแผน**การกำหนดความถี่วิทยุ** (Allocation)
* การจัดทำแผนช่องความถี่วิทยุ (Allotment)
* **การจัดสรรความถี่วิทยุ** (Assignment)
* การอนุญาตให้ใช้ความถี่วิทยุ (Licensing)
* การกำหนดและการบังคับใช้กฎ ระเบียบ และข้อบังคับที่เกี่ยวข้อง

**การกำหนดความถี่วิทยุ** หมายถึง การตัดสินใจที่จะใช้ย่านความถี่ (frequency band) หนึ่งๆ ส่วน**การจัดสรรความถี่วิทยุ** หมายถึง การตัดสินใจว่าองค์กรใดสามารถจะใช้ส่วนใดของย่านความถี่ใดเพื่อวัตถุประสงค์ใด (ดูประเภทกิจการโทรคมนาคม) 

## การบริหารความถี่วิทยุระหว่างประเทศ

## การบริหารความถี่วิทยุของชาติ

### ตัวอย่างองค์กรบริหารความถี่ของชาติ

## แหล่งข้อมูลอื่น

## แหล่งข้อมูลอื่น

## อ้างอิง

หมวดหมู่:โทรคมนาคม
หมวดหมู่:นโยบายโทรคมนาคม
รายชื่อตอนในสวนอีเดนแห่งตะวันตก

เริ่มออกอากาศเมือวันที่ 9 เมษายน 2552 บนสถานีโทรทัศน์Fuji TVโดยมีผู้สร้างผู้เขียนและผู้กำกับ คือ เคนจิ คามิยามะ (ภาษาอังกฤษKenji Kamiyama)โดยใช้เพลงเปิด"Falling Down" โดย วงร็อคอังกฤษ Oasisและเพลงปิดโดย "futuristic imagination" วงดนตรีญี่ปุ่น School Food Punishment.

## รายการที่ออกอากาศ
เนื่องด้วยภาพยนตร์การ์ตูนนี้ยังไม่มีการนำเข้ามาฉายในประเทศไทยจึงขอสงวนชื่อตอนเป็นภาษาหลัก คือ ภาษาญี่ปุ่น

ส
ไข่ยัดไส้

**ไข่ยัดไส้** เป็นอาหารคาวประเภทหนึ่งซึ่งใช้ ไข่ เป็นส่วนประกอบหลัก ทั้งนี้จะใช้ไข่ไก่ หรือไข่เป็ดก็ได้ ลักษณะของไข่ยัดไส้ ประกอบด้วยส่วนหลักสองส่วนคือ ส่วนห่อหุ้มด้านนอกที่ทำจากไข่ และไส้ใน มีรสชาติ หวาน เปรี้ยว เป็นหลักและมีรสเค็มเล็กน้อย  มีสัมผัสการทานที่กรุบกรอบจากใส้ใน และนุ่มนวลจากไข่ที่หุ้มอยู่ภายนอก  

หมวดหมู่:อาหารยัดไส้
หมวดหมู่:อาหารจากไข่
หมวดหมู่:อาหารไทย
แอลลิสัน ฮาร์เวิร์ด

**แอลลิสัน ฮาร์เวิร์ด** (; 8 มกราคม พ.ศ. 2531 —) คือ นางแบบแฟชั่นชาวอเมริกัน และเป็นผู้เข้าแข่งขันที่ได้ตำแหน่งรองชนะเลิศ ในฤดูกาลที่ 12 ของรายการ อเมริกาส์เน็กซ์ท็อปโมเดล
## อ้างอิง

หมวดหมู่:นักแสดงอเมริกัน
หมวดหมู่:นางแบบอเมริกัน
หมวดหมู่:บุคคลจากนิวออร์ลีนส์
มิกกีย์ รูร์ก

**มิกกีย์ โร๊ค** () เกิดเมื่อวันที่ 16 กันยายน ค.ศ. 1952 เป็นนักแสดงชาวอเมริกัน มีผลงานโดยมากในภาพยนตร์แอ็กชัน, ดราม่า และทริลเลอร์ 

ในการทำงานของเขาช่วงแรก เขาเริ่มจากการเป็นนักมวย โดยเป็นนักมวยอาชีพในช่วงสั้น ๆ ในทศวรรษ 1990 เขาได้รับรางวัลลูกโลกทองคำและรางวัลบาฟต้า ในปี ค.ศ. 2009 และยังได้รับการเสนอชื่อเข้าชิงรางวัลแซกอวอร์ดและรางวัลออสการ์ จากผลงานการแสดงในภาพยนตร์เรื่อง The Wrestler

ในวันที่ 28 พฤศจิกายน ค.ศ. 2014 โร๊คได้สร้างความฮือฮา เมื่อกลับมาชกมวยอีกครั้งในวัย 62 ปี ที่รัสเซีย โดยเป็นฝ่ายเอาชนะน็อก เอลเลียต ซีมัวร์ คู่ชกวัย 29 ปี ไปได้ในยกที่ 2 แต่การชกครั้งนี้ถูกมองว่าเป็นการจัดฉาก ไม่ได้เป็นการแข่งขันจริง ต่อมาคู่ชกของรูร์กคนนี้ก็ถูกเปิดโปงว่า ไม่ใช่นักมวยตัวจริง แต่เป็นเพียงคนเร่ร่อนเท่านั้นเอง

## ผลงานด้านการแสดง

## อ้างอิง

## แหล่งข้อมูลอื่น

* 
* 
* 
* 
*
* Keri Walsh, "Why Does Mickey Rourke Give Pleasure?", Critical Inquiry, Vol 37, no. 1, Autumn 2010; accessed December 2, 2014.
* Profile on BoxRec
หมวดหมู่:นักแสดงอเมริกัน
หมวดหมู่:นักมวยสากลชาวอเมริกัน
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายไอริช
หมวดหมู่:คริสต์ศาสนิกชนนิกายโรมันคาทอลิกชาวอเมริกัน
หมวดหมู่:บุคคลจากรัฐนิวยอร์ก
เวียเดลโกร์โซ

[200px|thumb|Via del Corso มองจาก [Altare della Patria]]
[200px|thumb|[Galleria Alberto Sordi]]

**เวียเดลโกร์โซ** (อิตาลี: Via del Corso) หรือที่รู้จักกันทั่วไปในชื่อว่า **โกร์โซ** (Corso) เป็นถนนสายหลักที่ตัดผ่านศูนย์กลางทางประวัติศาสตร์ของกรุงโรม อิตาลี มีชื่อเสียงในฐานะที่เป็นถนนเส้นตรงในย่านที่เต็มไปด้วยตรอกคดเคี้ยวแคบๆและ จัตุรัส เล็กๆ นอกจากนี้ยังกว้างมากกว่าถนนส่วนใหญ่ในใจกลางกรุงโรม แต่ก็มีพื้นที่เพียงสำหรับช่องทางเดินรถสองช่องและทางเท้าแคบๆสองฝั่งเท่านั้น พื้นที่ถนนทางด้านทิศเหนือเป็นพื้นที่ถนนคนเดิน ความยาวของถนนอยู่ที่ประมาณ 1.5 กิโลเมตร

โกร์โซ ทอดตัวในแนวทิศเหนือ-ใต้ ทางทิศเหนือบรรจบกับ ปีอัซซาเดลโปโปโล ตรงระหว่างโบสถ์ซานตามาเรียเดมิราโกลีกับซานตามาเรียอินมอนเตซาโน ทางทิศใต้บรรจบกับ ปีอัซซาเวเนเซีย แม้ตามถนนจะไม่มีสถานที่ท่องเที่ยวสำคัญ แต่ในบริเวณใกล้เคียงก็มีสถานที่ท่องเที่ยวอยู่มากมาย ตัวอย่างเช่น Ara Pacis, แพนธีออน, บันไดสเปน, น้ำพุเทรวี, Il Vittoriano และ จัตุรัสโรมัน

หมวดหมู่:ประเทศอิตาลี
น้ำแคร์รอต

thumb|right|250px|น้ำแคร์รอต
**น้ำแคร์รอต** เป็นเครื่องดื่มชนิดหนึ่งที่ได้จากหัวแคร์รอต น้ำมาคั้นแยกด้วยเครื่องแยกน้ำ แยกกากอัตโนมัติ  หากใส่แครอทไปทั้งหัว ไม่ต้องผสมน้ำ จะได้น้ำแครอทเข้มข้น  สามารถดื่มได้ทันที แต่หากไม่ชอบกลิ่นและรสชาติเฉพาะตัวของแคร์รอต สามารถนำน้ำมะนาว หรือน้ำส้มคั้นมาผสมก็ได้ หากชอบความหวาน สามารถเติมน้ำเชื่อม ใส่น้ำแข็งเพื่อดื่มเป็นเครื่องดื่มเย็นได้อีกด้วย

เนื่องจากวิตามินที่มีในแคร์รอต จะถูกทำลายลงไปมากหากมีการผ่านความร้อนเป็นเวลานาน ดังนั้นการดื่มน้ำแครอทคั้นสด จะคงคุณค่าของวิตามินเอ ได้มากกว่าการนำไปประกอบเป็นอาหารชนิดอื่น

## แหล่งข้อมูลอื่น
* บทความวิทยุรายการสาระความรู้ทางการเกษตร  ประจำวันจันทร์ที่ 10 กุมภาพันธ์ 2546 เรื่อง พืชผักผลไม้ไทยมีคุณค่าเป็นทั้งอาหารและยา ตอน “แคบ้านและแคร์รอต”

หมวดหมู่:เครื่องดื่ม
ซาแมนธา พ็อตเตอร์

**ซาแมนธา พ็อตเตอร์** คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งรองชนะเลิศ ในฤดูกาลที่ 11 ของรายการอเมริกาส์เน็กซ์ท็อปโมเดล

หมวดหมู่:นางแบบอเมริกัน
บ้าครบสูตร

**บ้าครบสูตร** เป็นชื่อชุดการ์ตูนเรื่องสั้นเรื่องต่างๆ ซึ่งเป็นผลงานของอารีเฟน ฮะซานี หรือเฟน สตูดิโอ ตีพิมพ์ครั้งแรกในนิตยสาร "สกุลไทยตูน" ปีที่ 26 ฉบับที่ 12 ปักษ์หลังเดือนมิถุนายน พ.ศ. 2525 ต่อมาได้ย้ายลงในนิตยสารมหาสนุก เล่มใหญ่ ปักษ์หลังเดือนมีนาคม พ.ศ. 2534 ต่อมาการ์ตูนเรื่องสั้นชุดนี้ได้ตีพิมพ์ร่วมเล่มโดยสำนักพิมพ์บรรลือสาส์น รวมทั้งหมด 10 เล่ม

หมวดหมู่:การ์ตูนไทย
หมวดหมู่:หนังสือการ์ตูนไทย
หมวดหมู่:บรรลือสาส์น
หมวดหมู่:ผลงานของ เฟน สตูดิโอ
รักสี่สีของนายซามูไร!

**รักสี่สีของนายซามูไร** () เป็นการ์ตูนญี่ปุ่นที่เขียนและวาดภาพโดย ยู มินาโมโตะ ลงในนิตยสารโชเน็นแชมป์เปี่ยนรายเดือนของ
สำนักพิมพ์ อากิตะ โชเท็น ลงพิมพ์ครั้งแรกเมื่อวันที่ 6 ตุลาคม 2548 ลิขสิทธิ์ในไทยโดย สำนักพิมพ์ วิบูลย์กิจ ปัจจุบันที่ญี่ปุ่นออกมาแล้วทั้งหมด 11 เล่มและ
ในไทยทั้งหมด 10 เล่ม

## ตัวละครหลัก
### คาราซึมะ โยอิจิ
; คาราซึมะ โยอิจิ
: () ให้เสียงโดย โอกาโมโตะ โนบุฮิโกะ
: เด็กหนุ่มซามูไรอายุ 16 ปี เป็นคนอ่อนต่อโลกมาก เพราะอยู่บนเขากับพ่อตั้งแต่เกิด ลงมาฝึกวิชาที่สถานฝึกซ้อมอิการุงะ ตามคำสั่งของพ่อ
: เพราะสถานฝึกซ้อมอิการุงะ เป็นสายเดียวกับที่ตนฝึกอยู่
### อิการุงะ อิบูกิ
; อิการุงะ อิบูกิ
: () ให้เสียงโดย ซาโต้ รินะ
: เด็กสาวอายุ 16 ปี เป็นพี่สาวคนโตของบ้านอิการุงะ มีหน้าอกขนาดมหึมา เป็นครูฝึกของสถานฝึกซ้อมอิการุงะ แทนพ่อแม่ที่
: ออกเดินทางไป คอยดูแลน้องสาวอีกสามคน
### อิการุงะ อายาเมะ
; อิการุงะ อายาเมะ
: () ให้เสียงโดย ฮารุกะ โทมัตสึ
: เด็กสาวอายุ 15 ปี เป็นพี่สาวคนรองของบ้านอิการุงะ มีหน้าอกที่ต่างจากพี่สาวมาก แอบชอบโยอิจิ แต่ไม่กล้าบอกความในใจ
### อิการุงะ จิฮายะ
; อิการุงะ จิฮายะ
: () ให้เสียงโดย ยูคาริ ทามูระ
: เด็กสาวอายุ 14 ปี เป็นน้องสาวคนที่สามของบ้านอิการุงะ เป็นนักเขียนการ์ตูนมืออาชีพ ชอบแกล้งโยอิจิอยู่บ่อย ๆ
### อิการุงะ คาโงเมะ
; อิการุงะ คาโงเมะ
: () ให้เสียงโดย ฮานาซาว่า คานะ
: น้องสาวคนเล็กของบ้านอิการุงะ อยู่ชั้น ป.4 ทำงานบ้านเก่งทุกอย่าง คอยดูแลพวกพี่สาวอยู่ที่บ้าน

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวฮาเร็ม
หมวดหมู่:ซามูไรในอนิเมะและมังงะ
ปราสาทซ้อน

[thumb|280px|right|[ปราสาทเชวาลิเยร์เป็นตัวอย่างของปราสาทซ้อนที่สร้างในคริสต์ศตวรรษที่ 11]]
**ปราสาทซ้อน** () คือปราสาทที่สร้างภายในปราสาทโดยมีกำแพงม่านมากกว่าสองชั้นขึ้นไปและในบางกรณีก็ไม่มีหอกลาง โดยทั่วไปแล้วกำแพงนอกสุดของปราสาทชนิดนี้จะเป็นกำแพงที่เตี้ยที่สุดและค่อย ๆ สูงขึ้นไปตามลำดับของชั้นในเข้าไป กำแพงปราสาทก็จะประกอบด้วยหอยามและเชิงเทิน (bastion) และมักจะมีกำแพง (Battlement) ที่เป็นช่อง ๆ ที่สามารถมองลงมาดูหรือโจมตีข้าศึกได้  และประตูทางเข้าออกที่ป้องกันด้วยประตูปราสาท (barbican)

ปราสาทซ้อนเข้ามาเผยแพร่ในยุโรปในคริสต์ศตวรรษที่ 13 เพื่อเพิ่มความมั่นคงของปราสาทให้มากยิ่งขึ้น การที่มีกำแพงที่สูงขึ้นสำหรับชั้นในเข้าไปก็เพื่อใช้ในการการยิงด้วยธนูไฟจากกำแพงชั้นในผ่านกำแพงชั้นนอกไปยังข้าศึกได้ ถ้าข้าศึกยึดระบบการป้องกันรอบนอกได้ก็ยังจะต้องเผชิญกับระบบการป้องกันชั้นต่อไปอีก

ปราสาทครูเสดเชวาลิเยร์ในซีเรีย, ปราสาทโบมาริส (Beaumaris Castle) และปราสาทแคร์ฟิลลิ (Caerphilly Castle) ใน เวลส์เป็นตัวอย่างที่ดีของปราสาทซ้อนโดยมีเป็นปราสาทซ้อนที่ใหญ่ที่สุดในยุโรป ลักษณะการก่อสร้างปราสาทซ้อนสร้างกันก็ยังสร้างกันต่อมาในสมัยต่อมา เช่นในการก่อสร้างสิ่งก่อสร้างในทางการทหารในสมัยต้นยุคใหม่ของเซบาสเตียง เลอ เพรส์เทรอ เดอ โวบอง ที่กำแพงป้องกันนอกป้องกันกำแพงในที่รักษาความมั่นคงของเนินปราสาทภายใน

ในทางการวิวัฒนาการปราสาทซ้อนวิวัฒนาการมาจากการขยายตัวของหอกลางและเป็นปราสาทชนิดที่คู่กับปราสาทแนว (Linear castle) ที่เป็นปราสาทที่สร้างตรงตำแหน่งที่ไม่สามารถสร้างปราสาทซ้อนได้เพราะเป็นที่แคบ ฉะนั้นจึงต้องใช้แนวป้องกันเป็นระยะ ๆ ก่อนที่จะถึงเนินปราสาทในสุดเช่นที่ปราสาทมาร์กัตในลิเบีย

ปราสาทซ้อน (Concentric castle) เป็นรูปแบบการสร้างปราสาทที่มีการวางระบบป้องกันแบบซ้อนกันหลายชั้น โดยมีกำแพงชั้นนอกและกำแพงชั้นในตั้งอยู่ขนานกัน โดยกำแพงชั้นในจะสูงกว่ากำแพงชั้นนอกเพื่อเปิดโอกาสให้ผู้ป้องกันสามารถยิงธนูหรือติดตั้งอาวุธป้องกันอื่น ๆ จากกำแพงชั้นในผ่านกำแพงชั้นนอกไปยังข้าศึกได้อย่างมีประสิทธิภาพ แม้ว่าศัตรูจะยึดกำแพงชั้นนอกได้ ก็ยังต้องเผชิญกับกำแพงชั้นในที่มั่นคงและแข็งแรงกว่าอีกชั้นหนึ่ง

รูปแบบปราสาทซ้อนเริ่มแพร่หลายเข้ามาในยุโรปในคริสต์ศตวรรษที่ 13 โดยปราสาทครูเสดเชวาลิเยร์ในซีเรีย ปราสาทโบมาริสในเวลส์ และปราสาทแคร์ฟิลลี ซึ่งถือเป็นตัวอย่างที่มีขนาดใหญ่และสมบูรณ์ที่สุดในยุโรป ลักษณะการก่อสร้างนี้ยังถูกนำไปปรับใช้ในยุคต้นของสมัยใหม่ เช่นที่ป้อมปราการของเซบาสเตียง เลอ เพรส์เทรอ เดอ โวบอง ซึ่งใช้ระบบกำแพงซ้อนกันเพื่อเพิ่มความมั่นคงแก่ฐานทัพ นอกจากนี้ ปราสาทซ้อนยังวิวัฒนาการมาจากการขยายตัวของหอกลาง (keep) ในปราสาทยุคก่อนหน้านั้น และมักจะสร้างคู่กับปราสาทแนว (linear castle) ซึ่งเป็นรูปแบบที่ใช้ในพื้นที่แคบที่ไม่สามารถสร้างกำแพงซ้อนได้ เช่น ปราสาทมาร์กัตในลิเบีย ที่เน้นใช้แนวป้องกันเป็นระยะ ๆ จนถึงเนินปราสาทภายในที่สุด

## อ้างอิง

## ดูเพิ่ม
* ปราสาท 
* ปราสาทแนว 
* เนินปราสาท 

## แหล่งข้อมูลอื่น
* ภาพ 3D ของปราสาทซ้อน  

หมวดหมู่:ปราสาทแบ่งตามประเภท
มหาวิทยาลัยเทกซัส อาร์ลิงตัน

**มหาวิทยาลัยเท็กซัส อาร์ลิงก์ตัน** () เป็นมหาวิทยาลัยรัฐบาลตั้งอยู่ที่เมือง อาร์ลิงก์ตัน (ระหว่างเมืองดัลลัส-เมืองฟอร์ทเวิร์ท) ทางตะวันออกเฉียงเหนือของรัฐเท็กซัส ประเทศสหรัฐอเมริกา เป็นวิทยาเขตแห่งแรกในระบบของมหาวิทยาลัยเท็กซัส ที่ก่อตั้งเมื่อ พ.ศ. 2408 จากที่มีอยู่ทั้งหมดด้วยกัน 9 วิทยาเขต มีจำนวนนักศึกษามากกว่า 25,000 คน มากเป็นอันดับสามในระบบของมหาวิทยาลัยเท็กซัส

มหาวิทยาลัยเท็กซัส อาร์ลิงก์ตัน มีชื่อเสียงในด้าน วิศวกรรมศาสตร์ พาณิชยศาสตร์ และพยาบาลศาสตร์  มหาวิทยาลัยเปิดสอนในระดับปริญญาตรี 78 ภาควิชา ในระดับปริญญาโท 73 ภาควิชา และ 33 ภาควิชาในระดับปริญญาเอก นอกจากนี้ยังมีเปิดสอนหลักสูตรสำหรับปริญญาประกาศนียบัตร 
นอกจากนี้ยังเป็นที่ตั้งของศูนย์กลางสถาบันวิจัยต่างๆมากมายไม่ว่าจะเป็นสถาบันวิจัยวิทยาศาสตร์นาโนเทคโนโลยี, สถาบันวิจัยวิทยาศาสตร์ทางอวกาศ

## ศิษย์เก่าที่มีชื่อเสียงในยุคปัจจุบัน
* แคลพานา ชอวาล่า (Kalpana Chawla) - นักบินอวกาศ ยานอวกาศโคลัมเบีย (Space Shuttle Columbia disaster)
* โรเบิร์ต สจ๊วต (Robert L. Stewart) - อดีตนักบินอวกาศขององค์การนาซ่า ปัจจุบันเกษียณอายุ
* อำนาจ สุนทรวัฒน์ - นักธุรกิจผู้มีชื่อเสียง น้องชายคนสุดท้องในตระกูลสุนทรวัฒน์
* พายัพ ชินวัตร - อดีตสมาชิกสภาผู้แทนราษฎร จังหวัดเชียงใหม่
* ศาสตราจารย์ ยศชนัน วงศ์สวัสดิ์ - ศาสตราาจารยประจำที่มหาวิทยาลัยมหิดล และนักการเมืองชาวไทย
* รองศาสตราจารย์ ปรารถนา ปุณณกิติเกษม - อาจารย์ประจำที่วิทยาลัยการจัดการ มหาวิทยาลัยมหิดล (College of Management, Mahidol University)
* ธรรม์ธีร์ สุกโชติรัตน์ - บุตรชาย พลตำรวจโท วิเชียรโชติ สุกโชติรัตน์ อดีตกรรมการ ป.ป.ช ปัจจุบันเป็นผู้ช่วยศาสตราจารย์ ทำวิจัยให้กับมหาวิทยาลัยเท็กซัส อาร์ลิงก์ตัน
* วีระวัฒน์ จิตรพิทักษ์เลิศ - บุตรชาย ว่าที่ร้อยตรี วิชัย จิตรพิทักษ์เลิศ อดีตสมาชิกสภาผู้แทนราษฎรจังหวัดนครราชสีมา ปัจจุบันทำงานองค์การศุลกากรโลก ประจำภูมิภาคเอเชียแปซิฟิก
* นัทธ์ นาคะวิสุทธิ์ - ผู้ประกาศข่าวทางสถานีวิทยุ Radio Thailand และผู้ประกาศข่าวทางโทรทัศน์ช่อง 11 (NBT)
* ผู้ช่วยศาสตราจารย์ นนทวรรณ ยมจินดา - อาจารย์ประจำภาควิชาบัญชี คณะพาณิชศาสตร์และการบัญชี มหาวิทยาลัยธรรมศาสตร์
* รองศาสตราจารย์ กรไชย พรลภัสรชกร - รองอธิการบดีมหาวิทยาลัยนครพนม, อดีตคณบดีคณะการบัญชีและการจัดการ มหาวิทยาลัยมหาสารคาม

## อ้างอิง

## แหล่งข้อมูลอื่น
* เว็บไซต์มหาวิทยาลัยเท็กซัส อาร์ลิงก์ตัน
* เว็บไซด์สมาคมนักเรียนไทยมหาวิทยาลัยเท็กซัส อาร์ลิงก์ตัน 

ทเกซัส อาร์ลิงก์ตัน
มาซูแร็กดอมบรอฟสกีแยกอ

**มาซูแร็กดอมบรอฟสกีแยกอ** (  *"บทเพลง[[มาเซอร์กา]]ของดอมบรอฟสกี"*) เพลงนี้ยังเป็นที่รู้จักในชื่อ **"เพลงของกองทหารชาวโปลในอิตาลี"** ( ) และ **"โปแลนด์ยังไม่สูญสิ้น"** ( ) เป็นเพลงชาติของสาธารณรัฐโปแลนด์

เพลงมาซูแร็กดอมบรอฟสกีแยกอ เป็นบทเพลงซึ่งนำมาจากทำนองของเพลงพื้นเมืองโปแลนด์ประเภทหนึ่งที่เรียกว่า "มาเซอร์กา" ("Mazurka) โดยส่วนของเนื้อร้องนั้นเป็นผลงานการประพันธ์ของนายพลยูเซฟ วีบิตสกี (Józef Wybicki) เพลงนี้ได้แต่งขึ้นที่เมืองเรจโจเนลเลมีเลีย สาธารณรัฐซิแซลไพน์ (ปัจจุบันอยู่ในประเทศอิตาลี) เมื่อประมาณวันที่ 16 กรกฎาคม ค.ศ. 1797 อันเป็นเวลาสองปีภายหลังการแบ่งแยกโปแลนด์ครั้งที่ 3 ซึ่งเหตุการณ์ในครั้งนั้นได้ทำให้ประเทศโปแลนด์ทั้งหมดหายไปจากแผนที่โลก บทเพลงนี้แต่เดิมใช้เป็นเพลงปลุกขวัญของทหารภายใต้การบังคับบัญชาของนายพลยาน เคนริค ดอมบรอฟสกี แห่งกองทหารต่างด้าวชาวโปลในกองทัพปฏิวัติฝรั่งเศสภายใต้การนำของนโปเลียน โบนาปาร์ต ซึ่งได้ยกทัพเข้าพิชิตดินแดนอิตาลีในครั้งนั้น ในเวลาต่อมาไม่นานเพลงนี้ก็ได้กลายเป็นเพลงปลุกใจของชาวโปลเพลงหนึ่งที่ได้รับความนิยมอย่างสูงสุด

เนื้อหาของเพลงมาซูแร็กดอมบรอฟสกีแยกอ แสดงออกถึงความคิดของชาวโปล ซึ่งแม้ว่าจะสูญสิ้นเอกราชทางการเมืองไปก็ตาม แต่โปแลนด์จะยังไม่สูญหายไป ตราบเท่าที่ประชาชนชาวโปลยังมีชีวิตอยู่และร่วมต่อสู้ภายใต้นามนั้น

จากความนิยมอย่างสูงของเพลงนี้ ทำให้ได้เกิดเพลงมาซูแร็กดอมบรอฟสกีแยกอในรูปแบบที่หลากหลาย ซึ่งชาวโปลได้นำไปขับร้องเนื่องในวาระต่าง ๆ ทั้งยังเป็นแรงบันดาลใจสำคัญให้ชนชาติอื่น ๆ ลุกขึ้นสู้เพื่อเรียกร้องเอกราชในช่วงคริสต์ศตวรรษที่ 19 ตัวอย่างหนึ่งที่เห็นได้ชัดก็คือเพลง "เฮ สลาฟ" (Hey Slavs) ซึ่งเป็นเพลงปลุกใจของชาวสลาฟ ได้รับอิทธิพลในการประพันธ์มาจากเพลงมาซูแร็กดอมบรอฟสกีแยกออย่างมาก (ภายหลังได้มีการนำไปใช้เป็นเพลงชาติของอดีตประเทศยูโกสลาเวีย) 

เมื่อประเทศโปแลนด์สามารถรวมตัวเป็นประเทศเอกราชได้อีกครั้งในปี ค.ศ. 1918 เพลงมาซูแร็กดอมบรอฟสกีแยกอจึงได้กลายเป็นเพลงชาติโดยพฤตินัยของโปแลนด์ ต่อมาจึงได้มีการรับรองสถานะเป็นเพลงชาติโปลแลนด์อย่างเป็นทางการในปี ค.ศ. 1926

## เนื้อร้อง

## เชิงอรรถ

## อ้างอิง

**Books**
*  
*  
*  

**Websites**
*  
*  
*  
*  

## แหล่งข้อมูลอื่น

	
* Museum of the National Anthem at Będominie  ด์) 
* เพลงชาติโปแลนด์  - The promotional website "Polska"
* Hymn Polski  - The website for the Center for Citizenship Education features a page on the anthem than includes vocal and instrumental versions.
* Virtual Library of Polish Literature  - A copy of the oldest known recording of the anthem, 1926 by Ignacy Dygas, is available here.

หมวดหมู่:เพลงชาติ
หมวดหมู่:สัญลักษณ์ของประเทศโปแลนด์
หมวดหมู่:เพลงภาษาโปแลนด์
ช่องธนู

**ช่องธนู** () เป็นช่องแคบภายในสิ่งก่อสร้างทางยุทธการเช่นบนกำแพงปราสาทหรือในใบสอของเชิงเทินของปราสาทที่นายขมังธนูใช้ในการยิงไปยังข้าศึกโดยไม่เป็นอันตรายต่อตนเอง

ด้านในของกำแพงที่ใช้ในการสร้างช่องธนูมักจะถูกสร้างลึกเข้าไปเป็นมุมในผนังหรือกำแพงเพื่อให้ผู้ขมังธนูใช้ได้ทั้งเล็งและยิงเป้าได้ตามต้องการ รูปทรงของช่องก็ทรงและขนาดต่างๆ กัน แต่ที่เป็นที่รู้จักกันคือรูปกางเขน การทำเป็นช่องแคบยาวสามารถทำให้ปรับระดับการยิงให้สูงต่ำตามต้องการได้ แต่ผู้อยู่ภายนอกสามารถทำอันตรายต่อผู้อยู่ภายในได้ยากเพราะความแคบของช่องธนู 

## อ้างอิง

## ดูเพิ่ม
* ปราสาท 

## แหล่งข้อมูลอื่น

หมวดหมู่:ส่วนประกอบของปราสาท
หมวดหมู่:สถาปัตยกรรมสมัยกลาง
เชิงเทิน

right|thumb|260px|ภาพวาดของเชิงเทิน
[thumb|upright|260px|ด้านข้างของภาพวาดของเชิงเทิน[ปราสาทปีแยร์ฟง (Château de Pierrefonds) ที่เป็นเชิงเทินสามชั้น]]
**เชิงเทิน** () เป็นสิ่งก่อสร้างทางยุทธศาสตร์เช่นบนกำแพงเมืองหรือปราสาทที่ประกอบด้วยกำแพงกันตกที่เป็นกำแพงเตี้ยที่บากออกเป็นช่อง ๆ เป็นระยะ ๆ เพื่อใช้ในการยิงธนูหรือเครื่องยิงอื่น ๆ ออกจากกำแพง ส่วนที่บากหรือตัดออกไปเรียกว่า "ช่องกำแพง" ส่วนที่เป็นกำแพงเรียกว่า "ใบสอ" พื้นเชิงเทินมักจะมีช่องที่เปิดได้ระหว่างคันทวย ที่ใช้ในการหย่อนหินหรือของร้อนลงมายังหรือยิงศัตรูที่อยู่ข้างล่าง ส่วนนี้เรียกว่า "ช่องซัดอาวุธ"

คำว่า *battlement* มาจากภาษาฝรั่งเศสเก่า *batailler* ที่แปลว่าสร้างเสริมด้วย *batailles* หรือหอเล็ก ๆ 

## ประวัติ
เชิงเทินเป็นส่วนประกอบที่ใช้กันมาเป็นเวลาหลายพันปี ตัวอย่างแรกที่สุดเท่าที่ทราบคือที่ปราสาทเมดิเน็ต-อบูที่ธีบส์ (Thebes) ในอียิปต์ที่อ้างว่ามาจากป้อมในซีเรีย เชิงเทินใช้ในการก่อสร้างกำแพงรอบเมืองในอัสซีเรียที่เห็นได้จากภาพนูนจากนิมรัด (Nimrud) และที่อื่น ที่อื่นที่ยังเหลือร่องรอยให้เห็นอยู่บ้างก็ได้แก่ไมซีน (Mycenae) ในกรีซ และภาพบนแจกันกรีกโบราณ

โรมันโบราณในสมัยแรกใช้กำแพงเตี้ยที่ทำด้วยไม้แหลม  ในการก่อสร้างเชิงเทินที่ปอมเปอีก็มีการเพิ่มค้ำยันด้านใน เชิงเทินในสมัยกลางช่องกำแพงจะกว้างราวหนึ่งในสามของใบสอ ตัวใบสออาจจะมีช่องธนูที่เป็นรูปร่างหลายแบบที่อาจจะกลมหรือเป็นกางเขนขึ้นอยู่กับอาวุธที่ใช้ ใบสอสมัยต่อมาสามารถใช้ในการยิงด้วยปืนได้ ตั้งแต่คริสต์ศตวรรษที่ 13 ใบสอก็อาจจะมีหน้าต่างไม้ที่เปิดปิดได้เพื่อใช้ในการป้องกันเมื่อปิด 

ช่องธนูมักจะใช้ในเชิงเทินของอิตาลีที่มักจะสร้างใบสอที่สูงพร้องกับที่คลุมตอนบน สถาปนิกของสิ่งก่อสร้างที่ใช้ในการยุทธการของอิตาลีออกแบบเชิงเทินที่เรียกว่า "เชิงเทินเกลป์และกิเบลลิเน" หรือ "เชิงเทินสวอลโลว์เทล" ที่เป็นปมรูปตัววีเหนือใบสอ ที่ดูคล้ายแตร ถ้าเป็นใบสอสี่เหลี่ยมธรรมดาก็เรียกว่า "เกลป์" ใบสอของมุสลิมและแอฟริกามักจะมีลักษณะกลม

เชิงเทินสร้างกันต่อมาในคริสต์ศตวรรษที่ 13 แต่จุดประสงค์เปลี่ยนไปเป็นสิ่งตกแต่งกำแพงตอนบนมากกว่าที่ใช้เป็นสิ่งป้องกันหรือต่อสู้ทางยุทธการ การใช้เชิงเทินจึงกลายเป็นส่วนประกอบของสิ่งตกแต่งแต่เพียงอย่างเดียวในสถาปัตยกรรมยุโรปในสมัยสถาปัตยกรรมแบบเพอร์เพ็นดิคิวลาร์ (perpendicular style) ที่ไม่แต่จะปรากฏในลักษณะกำแพงบังแต่ยังปรากฏเป็นหยักตกแต่งหน้าต่าง, ขอบหลังคา หรือฉาก หรือรอบตอนบนของปล่องไฟแบบสถาปัตยกรรมทิวดอร์

การตกแต่งที่ใช้ส่วนที่เป็นใบสอก็อาจจะใช้บนกำแพงบังส่วนที่เหนือจากบัวที่วิวัฒนาการมาเป็นดอกจิกสี่กลีบ (quatrefoil) หรือรูปแบบที่เป็นธรรมดากว่านั้นที่ตกแต่งด้วยใบไม้ดอกไม้หรือโล่

## อ้างอิง
*
*

## ดูเพิ่ม
* ปราสาท 

## แหล่งข้อมูลอื่น

หมวดหมู่:ส่วนประกอบของปราสาท
ใบสอ

__NOTOC__

[thumb|300px|ภาพแสดงใบสอจากหนังสือ “พจนานุกรมศัพท์สถาปัตยกรรมของฝรั่งเศสระหว่างคริสต์ศตวรรษที่ 11 ถึง 16” โดย[เออแชน วียอเลต์-เลอ-ดุค]]
**ใบสอ** () เป็นส่วนประกอบของสิ่งก่อสร้างที่เป็นส่วนหนึ่งของกำแพงบัง (parapet) ของเชิงเทิน ที่บางครั้งสลับกับ “ช่องกำแพง” (Embrasure) 

คำว่า “Merlon” ในภาษาอังกฤษมาจากภาษาฝรั่งเศสที่มาจากภาษาอิตาลี “merlone” ที่อาจจะย่อมาจากคำว่า “mergola” ที่แผลงมาจากภาษาละติน “mergae” ที่แปลว่าคราด หรือแผลงมาจาก “moerulus” ที่มาจากคำว่า  “murus” หรือ  “merulus” ที่แปลว่ากำแพง อีกทฤษฎีหนึ่งกล่าวว่ามาจากภาษาละติน “merulus” (กล่าวถึงในคริสต์ศตวรรษที่ 10) ที่ย่อเป็น “merle” ที่ทำให้เห็นภาพพจน์ของนกดำเกาะบนกำแพง

ใบสอเป็นส่วนสำคัญของเชิงเทินและใช้กันมาเป็นเวลานาน ตัวอย่างที่พบคือในสิ่งก่อสร้างจากยุคกลางที่ใช้ประโยชน์ทั้งทางการป้องกันทางยุทธการและในการตกแต่ง ลักษณะของใบสอถ้าเป็นสี่เหลี่ยมธรรมดาก็เรียกว่า “ใบสอเกล์พ” ถ้ามีที่คลุมตอนบนเป็นปมรูปตัววีของอิตาลีเรียกว่า “ใบสอเกล์พและกิเบลลิเน” หรือ “ใบสอสวอลโลว์เทล” ทรงอื่นที่ใช้ก็มีใบสอสามเหลี่ยม, สี่เหลี่ยม, โล่, ดอกไม้, กลม (มุสลิมและแอฟริกา), ปิรามิด หรืออื่น ๆ ขึ้นอยู่กับการใช้สอยหรือการตกแต่งที่ต้องการ

ในสมัยโรมันใบสอมีความกว้างพอที่จะให้ทหารคนหนึ่งใช้บังตัวได้ เมื่อมีการวิวัฒนาการทางอาวุธมากขึ้นในยุคกลางรวมทั้งหน้าไม้และอาวุธปืน ใบสอก็ได้รับการขยายให้กว้างขึ้นและบางครั้งก็จะมีช่องธนู (arrow-loop) ที่มีขนาดและรูปร่างหลายแบบที่อาจจะกลมหรือเป็นกางเขนขึ้นอยู่กับอาวุธที่ใช้ ใบสอสมัยต่อมาสามารถใช้ในการยิงด้วยปืนได้ ตั้งแต่คริสต์ศตวรรษที่ 13 ใบสอก็อาจจะมีหน้าต่างไม้ที่เปิดปิดได้เพื่อใช้ในการป้องกันเมื่อปิด 

หลังจากใบสอหมดความสำคัญลงเพราะการใช้ปืนใหญ่การใช้ใบสอจึงเป็นการใช้สำหรับในการตกแต่งเท่านั้น และกลับมาเป็นที่นิยมใช้กันอีกในคริสต์ศตวรรษที่ 19 ในสถาปัตยกรรมฟื้นฟูกอธิค

## อ้างอิง

*
*

## ดูเพิ่ม
* ปราสาท 

## แหล่งข้อมูลอื่น

## ระเบียงภาพ


ไฟล์:Creneau.XVe.siecle.png|ใบสอที่มีช่องธนู
ไฟล์:Almeria Zinnen der Alcazaba (fcm).jpg|ใบสอที่อัลคาบาซาในอัลเมเรียในสเปน
ไฟล์:Castello di St.Pierre.jpg| “ใบสอเกล์พและกิเบลลิเน” ที่ปราสาทปิแอเรในอิตาลี
ไฟล์:Genova-Castello Mackenzie-DSCF8928.JPG| “ใบสอเกล์พ” มราปราสาทแม็คเค็นซีที่เจนัวในอิตาลี
ไฟล์:Venezia-piazzasanmarco01.jpg|ใบสอที่กลายมาเป็นเครื่องตกแต่งบนขอบหลังคาที่จตุรัสซานมาร์โคในเวนิส



หมวดหมู่:ส่วนประกอบของปราสาท
หมวดหมู่:ส่วนประกอบของสิ่งก่อสร้าง
ช่องซัดอาวุธ

[thumb|280px|ช่องซัดอาวุธที่[ปราสาทปีแยร์ฟง (Château de Pierrefonds)]]
**ช่องซัดอาวุธ** () คือช่องบนพื้นเชิงเทินที่เปิดได้ระหว่างคันทวย ที่ใช้ในการหย่อนหินหรือของร้อนลงมายังหรือยิงศัตรูที่อยู่ข้างล่าง การออกแบบวิวัฒนาการขึ้นในสมัยกลางเมื่อนักรบนอร์มันกลับมาจากการไปทำสงครามครูเสด เชิงเทินที่มีช่องจะสร้างยื่นออกไปจากตัวกำแพง เชิงเทินชั่วคราว (hoarding) เป็นสิ่งก่อสร้างที่คล้ายกับเชิงเทินแต่สร้างด้วยไม้เฉพาะช่วงเวลาที่ถูกล้อม ช่องซัดอาวุธได้เปรียบกว่าเชิงเทินชั่วคราวเพราะเป็นส่วนหนึ่งของเชิงเทินที่สร้างด้วยหินซึ่งทำให้ปลอดภัยจากการถูกไฟไหม้

คำว่า *machicolation* มาจากภาษาฝรั่งเศสเก่า *machicoller* ที่มาจากภาษาพรอว็องส์เก่า *machacol* และจากภาษาละติน **maccāre* ที่แปลว่า "บด, บีบอัด" ถ้าช่องอยู่บนเพดานของทางผ่านก็เรียกว่า "ช่องสังหาร" (murder-hole)

## การใช้หลังสมัยกลาง
ช่องซัดอาวุธหลังสมัยกลางที่เป็นช่องระหว่างคันทวยแต่ไม่มีช่องที่ไม่มีที่เปิดใช้ในการตกแต่ง และกลายมาเป็นลักษณะของสิ่งก่อสร้างที่ไม่ใช่สิ่งก่อสร้างทางทหาร เช่นในการใช้ในการก่อสร้างสิ่งก่อสร้างในคริสต์ศตวรรษที่ 19 และ 20 ของสถาปัตยกรรมฟื้นฟูกอทิก

## อ้างอิง

* 

## ดูเพิ่ม
* ปราสาท 

## แหล่งข้อมูลอื่น

* Glossary of Medieval Art and Architecture: machicolation.
* Machicolation

หมวดหมู่:ส่วนประกอบของปราสาท
กลุ่มวอร์เนอร์มิวสิค

**กลุ่มวอร์เนอร์มิวสิค** () หรือ **ดับเบิลยูเอ็มจี** () เป็นกลุ่มธุรกิจและกลุ่มค่ายเพลงที่ใหญ่ที่สุดในอุตสาหกรรมการบันทึกเสียง เป็นหนึ่งในสี่ค่ายเพลงยักษ์ใหญ่ หรือที่เรียกกันว่า บิ๊กโฟร์ (Big Four) ก่อตั้งขึ้นในปี ค.ศ. 1929 และเปลี่ยนชื่อเป็นชื่อปัจจุบันเมื่อปี ค.ศ. 2003

## ความขัดแย้งกับ[[ยูทูบ]]
ในเดือนธันวาคม ค.ศ. 2008 ข้อตกลงระหว่างกลุ่มวอร์เนอร์มิวสิคกับยูทูบจบลง ผลคือกลุ่มวอร์เนอร์มิวสิคเข้ามาบล็อกหรือปิดกั้นเสียงเพลงและวิดีโอบนยูทูบที่อยู่ภายใต้สังกัด หรือออกจำหน่ายภายใต้สัญญาของ วอร์เนอร์/แชปเปลล์มิวสิก โดยระบุเป็นการละเมิดลิขสิทธิ์ การบล็อกที่เกิดขึ้นมีผลต่อศิลปินภายใต้สังกัดเพลงที่เป็นเจ้าของหรือจัดจำหน่ายโดยกลุ่มวอร์เนอร์มิวสิค และมีผลรวมไปถึงศิลปินที่มีเพลงที่จัดจำหน่ายและอยู่ภายใต้สังกัดวอร์เนอร์/แชปเปลด้วย โดยไม่คำนึงถึงค่ายเพลงที่สังกัดจริง นอกจากนี้คลิปที่ถูกบล็อกเสียงยังรวมไปถึงคลิปที่มีการร้องเพลงหรือใช้เพลงของศิลปินในค่ายกลุ่มวอร์เนอร์มิวสิค หรือเพลงภายใต้สังกัดวอร์เนอร์/แชปเปล จนเกิดกระแสทางด้านลบอย่างล้นหลามจากผู้ใช้ของยูทูบต่อกลุ่มวอร์เนอร์มิวสิค ตัวอย่างวงที่ได้รับผลกระทบจากการดึงวิดีโอออกจากยูทูบ อย่างวงจากซีแอตเทิล ที่ชื่อ เดธแคบฟอร์คิวตี ที่พวกเขาหาวิธีทางนำมิวสิกวิดีโอของพวกเขาปล่อยออกทางเว็บไซต์ของแอตแลนติกเรคเคิดส์ กับวิดีโอในชุดอัลบั้ม  *Plans* และ *Narrow Stairs*

## ดูเพิ่ม
* วอร์นเนอร์ มิวสิค ไทยแลนด์

## อ้างอิง

## แหล่งข้อมูลอื่น
* http://www.wmg.com/
* WBR.com
* http://www.warnermusic.it
* http://www.miwml.com/
* http://www.repriserecords.com/ 
* http://www.rhino.tv/
* Sire Records.com
* http://biz.yahoo.com/ic/103/103153.html
* http://www.sec.gov/cgi-bin/browse-edgar?action=getcompany&CIK=0001319161&owner=exclude

หมวดหมู่:ค่ายเพลงอเมริกัน
หมวดหมู่:บริษัทอเมริกันที่ก่อตั้งในปี พ.ศ. 2472
หมวดหมู่:ค่ายเพลงที่ก่อตั้งในปี พ.ศ. 2472
หมวดหมู่:บริษัทที่ตั้งอยู่ในนครนิวยอร์ก
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2548
หมวดหมู่:การควบรวมและเข้าซื้อกิจการในปี พ.ศ. 2554
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2563
หมวดหมู่:บริษัทอเมริกันที่ก่อตั้งในปี พ.ศ. 2501
หมวดหมู่:บริษัทจดทะเบียนในตลาดหลักทรัพย์แนสแด็ก
หมวดหมู่:บริษัทด้านสื่อที่ก่อตั้งในปี พ.ศ. 2501
หมวดหมู่:บริษัทการบันเทิงที่ก่อตั้งในปี พ.ศ. 2501
ศรีสุภางค์ ธรรมาวุธ

[thumb|right|300px|ขณะดำเนินรายการร่วมกับ[วีรศักดิ์ นิลกลัด และศรสวรรค์ ภู่วิจิตร]]

**ศรีสุภางค์ ธรรมาวุธ** () เกิดวันที่ 25 ตุลาคม พ.ศ. 2523 ที่อำเภอเมือง จังหวัดตรัง เป็นผู้ประกาศข่าวช่องวัน 31 ในนามสำนักข่าววันนิวส์ และอดีตผู้ประกาศข่าวทางช่อง 7HD และศรีสุภางค์ยังได้ทำหน้าที่เป็นผู้ดำเนินรายการสดอย่าง เจาะประเด็น นอกสถานที่เมื่อครั้งที่เกิดอุทกภัยในประเทศไทย พ.ศ. 2554 โดยได้รับคำชื่นชมจากผู้ชมต่อความสามารถของเธอ

## ประวัติ
ศรีสุภางค์ ธรรมาวุธ สำเร็จการศึกษาระดับมัธยมจาก โรงเรียนบูรณะรำลึก จังหวัดตรังและระดับปริญญาตรีจากคณะนิติศาสตร์ มหาวิทยาลัยธรรมศาสตร์

เริ่มแรกทำงานเป็นทนายความ ที่สำนักงานกฎหมาย AAA Law Office ต่อมา เป็นผู้ประกาศข่าว ที่ช่อง 7 สี ช่วงแรกอ่านข่าวภาคเช้า รายการเช้าด่วนเด็ด 7 สี เด็ดข่าวดึก ถัดมาเป็นนักจัดรายการวิทยุ คลื่น เอฟเอ็ม 101 VR ONE

## ผลงานการแสดง
* *[[13 เกมสยอง]]* (2549) รับบท นักข่าวทางทีวี 
* *[[ศักดินาวิทยาลัย]]* (2569) รับบท ผู้ประข่าวเที่ยงช่องวัน (รับเชิญ) 

## ผลงานข่าวและพิธีกรข่าว
### ปัจจุบัน

#### [[ช่องวัน 31]] ในนาม[[สำนักข่าววันนิวส์]]
* ผู้ประกาศข่าวรายการ ข่าวเที่ยงช่องวัน
* ผู้ประกาศข่าวรายการ ข่าวเย็นช่องวัน
* ผู้ประกาศข่าวรายการ ข่าวเย็นช่องวัน วันอาทิตย์ (ช่วง ตีข่าวเล่าความ)

#### อดีต
* ผู้ประกาศข่าวรายการ ข่าวภาคค่ำ ทางช่อง 7HD
* ผู้ประกาศข่าวรายการ สนามข่าว เสาร์-อาทิตย์ ช่วง สนามข่าวจับประเด็น ทางช่อง 7HD
* ผู้ประกาศข่าวรายการ ห้องข่าวภาคเที่ยง ช่วง ทำได้ใช้เป็น ทางช่อง 7HD
* ผู้ประกาศข่าวรายการ ข่าวภาคค่ำ ช่วง จับประเด็นเป็นข่าว ทางช่อง 7HD
* ผู้ประกาศข่าวรายการ เจาะประเด็น/เจาะประเด็นสเปเซียล ทางช่อง 7HD
* ผู้ประกาศข่าวรายการ เจาะประเด็นข่าวค่ำ/เจาะประเด็นข่าว 7HD ทางช่อง 7HD
* ผู้ประกาศข่าวรายการ เช้านี้...ที่หมอชิต ทางช่อง 7HD
* ผู้ประกาศข่าวรายการ ข่าวเย็นประเด็นร้อน ทางช่อง 7HD
* ผู้ประกาศข่าวรายการ เช้าวันใหม่/ข่าวเช้าช่องวัน ทางช่องวัน 31 ในนามสำนักข่าววันนิวส์

## รางวัล

|-
| พ.ศ. 2559 
| รางวัลนาฏราช ครั้งที่ 7
| ผู้ประกาศข่าวยอดเยี่ยม
| 
|-
| พ.ศ. 2560 
| มายามหาชน 2017
|ผู้ประกาศข่าวหญิงขวัญใจมหาชน
| 
|-
| พ.ศ. 2566
| รางวัลนาฏราช ครั้งที่ 14
| ผู้ประกาศข่าวหญิงยอดเยี่ยม
| 
|-
| พ.ศ. 2568
| รางวัลนาฏราช ครั้งที่ 16
| ผู้ประกาศข่าวหญิงยอดเยี่ยม
| 

## อ้างอิง

หมวดหมู่:บุคคลจากอำเภอเมืองตรัง
หมวดหมู่:บุคคลจากโรงเรียนบูรณะรำลึก
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ทนายความชาวไทย
หมวดหมู่:นักจัดรายการวิทยุ
หมวดหมู่:ผู้ประกาศข่าวช่อง 7
หมวดหมู่:ผู้ประกาศข่าวสำนักข่าววันนิวส์
หมู่เกาะเอโอเลียน

**หมู่เกาะเอโอเลียน** (; ซิซิลี: Ìsuli Eoli) เป็นกลุ่มเกาะ (archipelago) ภูเขาไฟในทะเลติร์เรเนียน (Tyrrhenian Sea) ทางตอนเหนือของซิซิลี ผู้ที่พำนักอาศัยอยู่บนเกาะเรียกว่า “เอโอเลียน” หมู่เกาะเอโอเลียนเป็นสถานที่ที่ดึงดูดนักท่องเที่ยวเป็นอันมากในช่วงฤดูร้อน ในปีหนึ่งๆ หมู่เกาะเอโอเลียนมีนักท่องเที่ยวที่มาชมราว 200,000 คน

เกาะที่ใหญ่ที่สุดในกลุ่มเกาะคือเกาะลีปารี ซึ่งบางครั้งก็ทำให้ผู้โฆษณามักจะเรียกกลุ่มเกาะนี้ว่า “หมู่เกาะลีปารี” 

“หมู่เกาะเอโอเลียน” ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 2000

## อ้างอิง

## ดูเพิ่ม
* มรดกโลก 

## แหล่งข้อมูลอื่น
* 
* 
* How To Reach The Aeolian Islands 

หมวดหมู่:ภูเขาไฟในประเทศอิตาลี
หมวดหมู่:เกาะในประเทศอิตาลี
หมวดหมู่:กลุ่มเกาะในประเทศอิตาลี
หมวดหมู่:แหล่งมรดกโลกในประเทศอิตาลี
หมวดหมู่:ภูเขาไฟในทะเลเมดิเตอร์เรเนียน
หมวดหมู่:หมู่เกาะภูเขาไฟรูปโค้ง
พื้นที่โบราณคดีอากรีเจนโต

**พื้นที่โบราณคดีอากรีเจนโต** () หรือ **หุบเขาแห่งวิหาร** () เป็นบริเวณทางโบราณคดีในเมืองอากรีเจนโตบนเกาะซิซิลี ทางตอนใต้ของประเทศอิตาลี หุบเขาแห่งวิหารเป็นสถานที่สำคัญของสถาปัตยกรรมและศิลปะกรีกที่เป็นทั้งสถานที่ท่องเที่ยวที่สำคัญแห่งหนึ่งในซิซิลีและเป็นอนุสาวรีย์แห่งชาติของอิตาลี การขุดค้นและศึกษาและการบูรณปฏิสังขรณ์ทางโบราณคดีเป็นงานของนักโบราณคดีของคริสต์ศตวรรษที่ 19 โดเมนีโก โล ฟาโซ ปีเอตราซานตา (Domenico Lo Faso Pietrasanta) ผู้เป็นดุ๊กแห่งแซร์ราดีฟัลโกระหว่างปี ค.ศ. 1809 ถึงปี ค.ศ. 1812.

พื้นที่โบราณคดีอากรีเจนโตได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1997

## อ้างอิง

## ดูเพิ่ม
* มรดกโลก 

## แหล่งข้อมูลอื่น

หมวดหมู่:แหล่งมรดกโลกในประเทศอิตาลี
หมวดหมู่:แหล่งมรดกโลกทางวัฒนธรรม
อากวีเลยา

**อากวีเลยา** หรือ **อากวีเลจา** () เป็นที่ตั้งถิ่นฐานโบราณของเมืองโรมันที่ในปัจจุบันอยู่ในประเทศอิตาลีตรงส่วนบนสุดของทะเลเอเดรียติกริมทะเลสาบน้ำเค็มประมาณ 10 กิโลเมตรจากทะเลบนฝั่งแม่น้ำนาตีโซ (ปัจจุบันนาตีโซเน) ที่เปลี่ยนเส้นทางไปบ้างตั้งแต่สมัยโรมัน อากวีเลยาเป็นที่ตั้งของมรดกโลกพื้นที่โบราณคดีและมหาวิหารอากวีเลยา

## ประวัติ
อากวีเลยาก่อตั้งเป็นอาณานิคมของโรมันโบราณราว 180/181 ปีก่อนคริสต์ศกราชตามลำแม่น้ำนาทิสสาบนดินแดนทางไต้ของเทือกเขาจูเลียนแอลป์ (Julian Alps) ราว 8 ไมล์เหนือบริเวณลากูน ชื่อบริเวณมาจากภาษาท้องถิ่น “Akylis” อาณานิคมใช้เป็นป้อมพรมแดนทางตะวันออกเฉียงเหนือของอิตาลีและใช้ในการป้องกันเวเนตีผู้เป็นพันธมิตรกับโรมระหว่างสงครามอิลลิเรียน (Illyrian Wars) และเป็นที่ใช้เป็นที่สังเกตการณ์ของผู้ที่อาจจะมาเป็นศัตรูของชนเผ่าที่ไม่เป็นมิตรเช่นกลุ่มคาร์นิ หรืออิสตริ ตามความเป็นจริงแล้วที่ตั้งของอากวีเลยาไม่ไกลจากที่ที่ชนผู้รุกรานชาวกอลที่พยายามเข้ามาตั้งถิ่นฐานราว 183 ก่อนคริสต์ศกราช

## สถานที่สำคัญ
### มหาวิหาร
มหาวิหารอากวีเลยาเป็นสถานที่ที่สำคํญที่สุดแห่งหนึ่งของคริสต์ศาสนา ลักษณะการก่อสร้างเป็นหลังคาแบนแบบบาซิลิกา ที่ก่อสร้างโดยพาทริอาร์คพ็อพโพในปี ค.ศ. 1031 บนที่ตั้งของวัดเดิม และมาสร้างใหม่อีกครั้งราวปี ค.ศ. 1379 เป็นสถาปัตยกรรมกอธิคโดยพาทริอาร์คมาร์ควัด

อากวีเลยาได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 2000 เพราะเป็นเมืองที่ใหญ่ที่สุดเมืองหนึ่งของจักรวรรดิโรมันสมัยแรกที่ยังอยู่ในสภาพที่สมบูรณ์ซึ่งทำให้มีความสำคัญทางโบราณคดี นอกจากนั้นก็ยังเป็นที่ตั้งของมหาวิหารอากวีเลยาซึ่งเป็นมหาวิหารที่มีความสำคัญในการเผยแพร่คริสต์ศาสนาไปยังทวีปยุโรปตอนกลางในสมัยต้นยุคกลาง

## อ้างอิง

* Catholic Encyclopedia

## ดูเพิ่ม
* มรดกโลก

## แหล่งข้อมูลอื่น

หมวดหมู่:แหล่งมรดกโลกในประเทศอิตาลี
หมวดหมู่:แหล่งมรดกโลกทางวัฒนธรรม
ภูเขาศักดิ์สิทธิ์แห่งปีเยมอนเตและลอมบาร์เดีย

**ภูเขาศักดิ์สิทธิ์แห่งปีเยมอนเตและลอมบาร์เดีย** () หมายถึงกลุ่มคริสต์ศาสนสถานหรือกลุ่มโบสถ์น้อยและสิ่งก่อสร้างอื่นๆเก้ากลุ่มที่ตั้งอยู่ในบริเวณแคว้นปีเยมอนเตและแคว้นลอมบาร์เดียทางตอนเหนือของอิตาลีที่สร้างระหว่างปลายคริสต์ศตวรรษที่ 16 ถึงคริสต์ศตวรรษที่ 17 แต่ละกลุ่มจะเป็นเรื่องราวเกี่ยวกับต่างๆใน คริสต์ศาสนา และถือกันว่าเป็นสิ่งสวยงามที่สร้างกลืนไปกับธรรมชาติรอบข้างไม่ว่าจะเป็นเนินเขา ป่า หรือ ทะเลสาบ นอกจากภูเขาศักดิ์สิทธิ์จะมีความสำคัญทางศาสนาแล้วยังมีความสำคัญทางศิลปะด้วยเพราะเป็นงานศิลปะแบบประสมสื่อในงานชิ้นเดียวกันที่ประกอบด้วยปฏิมากรรม และ จิตรกรรมปูนเปียกผสมกัน ความสำคัญอันนี้ทำให้ภูเขาศักดิ์สิทธิ์แห่งปีเยมอนเตและลอมบาร์เดียได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003

“ภูเขาศักดิ์สิทธิ์” เป็นสิ่งก่อสร้างทางคริสต์ศาสนาซึ่งเริ่มมาตั้งแต่ปลายคริสต์ศตวรรษที่ 15 และระหว่างสมัย การปฏิรูปศาสนาของนิกายโรมันคาทอลิกตอนกลางคริสต์ศตวรรษที่ 16 ถึงคริสต์ศตวรรษที่17 ที่เผยแพร่จากประเทศอิตาลีไปจนถึงทวีปอเมริกา การสร้าง “ภูเขาศักดิ์สิทธิ์” มักสร้างอยู่บนที่สูงใกลจากชุมชนและอยู่ท่ามกลางธรรมชาติ สิ่งก่อสร้างจะประกอบด้วยกลุ่มโบสถ์น้อยขนาดย่อมที่ตั้งเรียงเป็นระยะๆ บางภูเขามีด้วยกันกว่า 40 โบสถ์น้อย  แต่ละโบสถ์น้อยก็จะเป็นฉากสำคัญของหัวเรื่องที่ทาง“ภูเขาศักดิ์สิทธิ์”แต่ละแห่งจะเลือก เช่นซาโครมอนเท ดิ วาราลโลจะเป็นเรื่องชีวิตของพระเยซูเป็นต้น  เรื่องที่ “ภูเขาศักดิ์สิทธิ์” นิยมสร้างกันคือชีวิตของพระเยซู, พระแม่มารี หรือนักบุญ ศิลปะที่ใช้ก็จะผสมกันระหว่างประติมากรรมและจิตรกรรมภายในฉากเดียวกันเป็นงานสามมิติ  การที่นักแสวงบุญต้องเดินลดเลี้ยวจากโบสถ์น้อยหนึ่งไปอีกโบสถ์น้อยหนึ่งเพื่อเดินตามเรื่องราวของงานศิลปะทำให้มึความรู้สึกเหมือนได้เดินทางไปยังดินแดนศักดิ์สิทธิ์ด้วยตัวเอง หรือได้เดินตามรอยพระบาทของพระเยซูบนถนนโดโลโรซา  (Via Dolorosa) ในกรุงเยรูซาเลม ซึ่งเป็นถนนที่พระองค์ทรงเดินแบกกางเขนไปสู่เนินกอลกอธา (Golgotha) ที่ทรงถูกตรึงกางเขน
 
ภูเขาศักดิ์สิทธิ์แห่งปีเยมอนเตและลอมบาร์เดียมีด้วยกัน 9 แห่งคือ
::*ภูเขาศักดิ์สิทธิ์แห่งวาราลโล (Sacro Monte di Varallo หรือ Nuova Gerusalemme (New Jerusalem) of Varallo Sesia)  (ค.ศ. 1486)   
::*ภูเขาศักดิ์สิทธิ์แห่งเครอา (Sacro Monte di Crea หรือ Sacro Monte of Santa Maria Assunta), (ค.ศ. 1589)
::*ภูเขาศักดิ์สิทธิ์แห่งออร์ตา (Sacro Monte di Orta หรือ Sacro Monte of San Francesco หรือ Orta San Giulio) (ค.ศ. 1590)  
::*ภูเขาศักดิ์สิทธิ์แห่งวาเรเซ  (Sacro Monte di Varese หรือ Sacro Monte of the Rosary) (ค.ศ. 1598)
::*ภูเขาศักดิ์สิทธิ์แห่งโอโรปา (Sacro Monte di Oropa หรือ Sacro Monte of the Blessed Virgin) (ค.ศ. 1617), 
::*ภูเขาศักดิ์สิทธิ์แห่งโอสซุชชิโอ (Sacro Monte di Ossuccio หรือ Sacro Monte of the Blessed Virgin of Succour) (ค.ศ. 1635) 
::*ภูเขาศักดิ์สิทธิ์แห่งกิฟฟา (Sacro Monte di Ghiffa หรือ Sacro Monte of the Holy Trinity) (ค.ศ. 1591)
::*ภูเขาศักดิ์สิทธิ์แห่งโดโมดอสโซลา (Sacro Monte di Domodossola หรือ  Sacro Monte and Calvary) (ค.ศ. 1657), 
::*ภูเขาศักดิ์สิทธิ์แห่งเบลมอนเต  (Sacro Monte di Belmonte) ที่ วาลเพอร์กา (Valperga) (ค.ศ. 1712)    

## อ้างอิง

## ดูเพิ่ม
* มรดกโลก 
* ศิลปะคริสต์ศาสนา

## แหล่งข้อมูลอื่น

*Sacri Monti of Piedmont and Lombardy

หมวดหมู่:แหล่งมรดกโลกในประเทศอิตาลี
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกทางธรรมชาติ
หมวดหมู่:ศิลปะคริสเตียน
หมวดหมู่:ศิลปะเกี่ยวกับนักบุญ
หมวดหมู่:ศิลปะเกี่ยวกับพระเยซู
*
โรคอิไตอิไต

**โรคอิไตอิไต** (  ) เป็นโรคชนิดหนึ่งเกิดจากภาวะพิษจากแคดเมียม ชื่อโรคอิไตอิไต มาจากภาษาญี่ปุ่น แปลว่า เจ็บปวด โรคอิไตอิไต พบครั้งแรกในประเทศญี่ปุ่น  เช่นเดียวกับโรคมินามาตะ และโรคคาวาซากิ เนื่องจากผู้ที่ป่วยจะมีอาการเจ็บปวดจึงเรียกขานว่าโรคอิไตอิไต

ผู้ที่มีโอกาสจะได้รับพิษแคดเมียม คือ คนงานในอุตสาหกรรมชุบหรือเชื่อมโลหะ คนงานเคาะพ่นสีรถยนต์และมอเตอร์ไซด์ ที่มีการใช้ความร้อน
หรือเปลวไฟในการเชื่อมเหล็กที่มีแคดเมียมผสมหรือเคลือบอยู่ การสูดไอของโลหะแคดเมียมเข้าไประยะยาว แคดเมียมจะไปสะสมที่กระดูก ทำให้กระดูก
ผุมีอาการเจ็บปวดมาก เคยมีชื่อเรียกโรคพิษของแคดเมียมเป็นภาษาญี่ปุ่นว่า อิไตอิไต ซึ่งแปลว่า เจ็บปวด เมื่อได้รับแคดเมียมสะสมมาก ๆ จะสังเกต
เห็นวงสีเหลืองที่โคนของซี่ฟัน ซึ่งจะขยายขึ้นไปเรื่อย ๆจนอาจเต็มซี่ ถ้าขนาดของวงยิ่งกว้างและสียิ่งเข้ม ก็แสดงว่ามีแคดเมียมสะสมมาก มีหลักฐานพิสูจน์
ได้ว่าแคดเมียมออกไซด์เป็นสารก่อมะเร็งที่ไตและต่อมลูกหมาก นอกจากนั้นยังทำอันตรายต่อไตเกิดโรคไตอย่างรุนแรง ทำให้สูญเสียประสาทการดมกลิ่นและทำให้
เลือดจาง ถ้าได้รับปริมาณมากระยะสั้น ๆ จะมีอาการจับไข้ หนาว ๆ ร้อน ๆ ปวดศีรษะ อาเจียน อาการนี้จะเป็นได้นานถึง 20 ชั่วโมงแล้วตามด้วยอาการเจ็บหน้า
อก ไอรุนแรง น้ำลายฟูม ดังนั้น เมื่อใดมีไอของแคดเมียม เช่น จากการเชื่อมเหล็กชุบ ควรใช้หน้ากากป้องกันไอและฝุ่นของแคดเมียม หรือสารประกอบแคดเมียม ในขณะทำงาน

## อ้างอิง
* Almeida, P and Stearns, L (1998). "Political opportunities and local grassroots environmental movement: The case of Minamata". Social Problems 45 (1): 37–60. doi:10.1525/sp.1998.45.1.03x0156z..

## แหล่งข้อมูลอื่น
* Additional Information on Itai-Itai Disease
* Preventative Measures Against Water Pollution 
* What is Itai-itai disease? 

หมวดหมู่:โรค
หมวดหมู่:ภัยพิบัติทางการแพทย์
แอชลีย์ แมสซาโร

**แอชลีย์ มารี แมสซาโร** (Ashley Marie Massaro) เกิดวันที่ 26 พฤษภาคม ค.ศ. 1979 เป็นนางแบบชาวอเมริกันและเป็นนักมวยปล้ำของWWE ก่อนที่เธอจะเข้าร่วม WWE เธอยังเป็น Miss Hawaiian Tropic USA ในปี 2002 และ Miss Hawaiian Tropic Canada ในช่วงที่เธอครองตำแหน่งอยู่นี้เธอขึ้นปกนิตยสารหลายเล่ม รวมถึงขึ้นปกนิตยสารเพลย์บอยฉบับเดือนเมษายน 2007 เธอยังเป็นแขกรับเชิญใหักับรายการโทรทัศน์หลายรายการ และในมิวสิกวิดีโอหลายตัว ในปี 2007 เธอร่วมเข้าแข่งขันในรายการเซอร์ไวเวอร์ในฤดูกาลที่ 15 แต่ถูกคัดออกเป็นคนที่ 2 ก่อนจะลาออกจาก WWE

## ผลงานอื่นๆ
### โทรทัศน์

### มิวสิกวิดีโอ

## ผลงาน
* **[[WWE|World Wrestling Entertainment]]**
** WWE Diva Search (2005)

## อ้างอิง

## แหล่งข้อมูลอื่น

*
*Ashley Massaro biography for ** at CBS.com

หมวดหมู่:นักมวยปล้ำอาชีพหญิงชาวอเมริกัน
เซ็นเซอร์

**เซ็นเซอร์** หรือ **เซนเซอร์** อาจหมายถึง
* การตรวจพิจารณา ()
** การตรวจพิจารณาในประเทศไทย
** การตรวจพิจารณาอินเทอร์เน็ตในประเทศจีน
* ตัวรับรู้ ()
** เซ็นเซอร์นำทางความละเอียดสูง (; FGS) เป็นเครื่องมือวัดตัวหนึ่งบนกล้องโทรทรรศน์อวกาศฮับเบิล
** เซนเซอร์รูปภาพ อุปกรณ์แปลงภาพเป็นสัญญาณอิเล็กทรอนิกส์
อันยา โรโซวา

**อันย่า คอป** คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งรองชนะเลิศ ในฤดูกาลที่ 10 ของรายการอเมริกาส์เน็กซ์ท็อปโมเดล

หมวดหมู่:นางแบบอเมริกัน